OAJ:n Laukaan paikallisyhdistys ry

**YHDISTYKSEN SÄÄNTÖMÄÄRÄINEN SYYSKOKOUS**

**Pöytäkirja**

Aika: Torstai 25.11.2021 klo 18.00

Paikka: Varjola, Vilppulantie 51, 41370 Kuusa

Osallistujat: Yhdistyksen jäsenet, liite 1

Ennen kokouksen alkua sivistysjohtaja Jussi Silpola ja perusopetuksen suunnittelija Eva Hilkamo kertoivat ajankohtaisista asioista.

Elokuun alussa Laukaaseen töihin tullut Eva Hilkamo esitteli itsensä sekä työnkuvansa perusopetuksen suunnittelijana. Hänen työnsä on olla rehtoreiden tukena ja sivistysjohtajan apuna. Hän mm. käsittelee TVA-asioita ja hoitaa laajennetun opetusvelvollisuuden asioita. Hänen tehtäviinsä kuuluvat myös hankehallinnointi, alueelliset kehittämishankkeet, koulunjohtajien kokousten järjestäminen ja verkostoyhteistyö.

Jussi Silpola aloitti sivistysjohtajana kesäkuun alussa. Hän nosti esille parhaillaan meneillään olevan pandemiatilanteen, jonka kanssa Laukaassa on pärjätty olosuhteisiin nähden hyvin. Paljon on jouduttu priorisoimaan ja kehittämään osaamista muuttuneessa tilanteessa. Silpola kuitenkin nosti esiin huolen esimiesten jaksamisesta. Myös lasten ja nuorten pahoinvointi ja ahdistus ovat pandemian aikana lisääntyneet.

SOTE-maakuntauudistus 1.1.2023 tuo muutoksia tullessaan. Kuraattorit ja psykologit siirtyvät maakunnan palvelukseen. Vaikka tälläkin hetkellä yhteistyömallit esim. seututerveyskeskuksen kanssa ovat jo olemassa, on tilanteessa riskinsä, kun henkilöstöä sijoitetaan maakunnan alueelle eikä enää kunnan sisällä. Hype oletettavasti jää Laukaaseen, mutta sen toimintaa täytyy vahvistaa, jotta emme jää maakunnan palveluiden varaan. Erityisesti täytyy huomioida ennaltaehkäisevä hyvinvointia edistävä työ. Uudistuksen jälkeen sivistyspalvelut muodostavat n. 80% kunnan budjetista, mikä asettaa paineita toiminnan suunnittelulle ja toteutukselle.

Väestörakenteen muutos ei Laukaassa ole tulevaisuudessa yhtä dramaattinen kuin monessa muussa kunnassa, sillä lasten määrä ei ennusteiden mukaan putoa yhtä paljon kuin muulla. Palveluverkkoa täytyy kuitenkin tarkastella.

Henkilöstön rekrytointi on toistaiseksi sujunut melko hyvin, mutta on jo nähtävissä, että esim. varhaiskasvatuksessa ja vaka-erityisopetuksessa on haasteita löytää työntekijöitä.

Opettajan professio muuttuu, eikä pelkästään pandemian takia. Ammatillisesta kehittymisestä on huolehdittava ja pandemiasta huolimatta pidetään kollegoista huolta ja tehdään yhteistyötä. Työtä täytyy osata myös rajata, koska kaikkeen ei aika riitä.

**KOKOUKSEN AVAUS**

1. Yhdistyksen puheenjohtaja Mari Lummi-Hiekka avasi kokouksen klo 18.42.

**KOKOUKSEN JÄRJESTÄYTYMINEN**

1. Kokouksen puheenjohtajan ja sihteerin valitseminen

Kokouksen puheenjohtajaksi valittiin Leevi Napari. Kokouksen sihteeriksi valittiin yhdistyksen sihteeri Kirsi Haakana.

1. Pöytäkirjantarkastajien ja ääntenlaskijoiden valitseminen

Pöytäkirjantarkastajiksi ja ääntenlaskijoiksi valittiin Jouni Toikkanen ja Kaisa Nyrhilä.

1. Kokouksen laillisuuden ja päätösvaltaisuuden toteaminen

Kutsu yhdistyksen varsinaiseen kokoukseen on toimitettava vähintään neljätoista (14) vuorokautta ennen kokousta yhdistyksen jäsenille kirjeellä tai sähköpostitse. Kutsu on toimitettu ma 11.10.2021 sähköpostilla yhteysopettajien kautta. Kutsu on ollut nähtävillä yhdistyksen Peda.net-sivuilla sekä Facebook-sivuilla. Lisäksi kokousmateriaali on lähetetty kokoukseen ilmoittautuneille sähköpostitse to 11.11.2021.

Kokous on pidettävä sääntöjen 11 §:n mukaan vuosittain loka-marraskuussa. Säännöissä ei ole mainintaa päätösvaltaisuuteen tarvittavasta läsnä olevien määrästä.

Esitys: Todetaan kokous laillisesti koolle kutsutuksi ja päätösvaltaiseksi.

Myönnetään läsnäolo- ja puheoikeus sitä erikseen pyytäville.

Päätös: Esityksen mukaisesti.

1. Kokouksen työjärjestyksen vahvistaminen

Esitys: Vahvistetaan esityslista kokouksen työjärjestykseksi.

Päätös: Esityslista vahvistettiin kokouksen työjärjestykseksi ilman muutoksia.

**VARSINAISET KOKOUSASIAT**

1. Toimintasuunnitelman hyväksyminen vuodelle 2022

Esitys: Hyväksytään hallituksen esittämä toimintasuunnitelma vuodelle 2022.

Päätös: Yhdistyksen puheenjohtaja Mari Lummi-Hiekka esitteli toimintasuunnitelman, jonka kokoukseen ilmoittautuneet olivat saaneet kokouskutsun mukana. Hallituksen esittämä toimintasuunnitelma vuodelle 2022 hyväksyttiin ilman muutoksia.

Toimintasuunnitelma on pöytäkirjan liitteenä (liite 2).

1. Määrätään hallituksen puheenjohtajan ja muiden jäsenten kokouspalkkiot ja matkakorvaukset sekä toiminnantarkastajien palkkiot seuraavaksi kalenterivuodeksi

Esitys: Hallituksen jäsenille ei makseta kokouspalkkioita. Matkakorvaukset korvataan ves:n mukaan hallituksen jäsenille sekä muille hallituksen kokouksiin kutsutuille. Toiminnantarkastajien palkkiot maksetaan laskutuksen mukaan.

Päätös: Esityksen mukaisesti.

1. Jäseniltä kannettavien jäsenmaksujen suuruus ja kantotapa vuodelle 2022

Esitys: Yhdistyksen osuus bruttopalkasta on edelleen 0,19 %, jolloin yleissivistävien opettajien jäsenmaksuksi tulee 1,16 % bruttopalkasta ja varhaiskasvatuksen opettajien jäsenmaksuksi tulee 1,32 %. Kantotapa on keskitetty.

Päätös: Mari Lummi-Hiekka esitteli jäsenmaksun rakennetta. Vuonna 2021 jäsenmaksu koostuu seuraavasti: OAJ:n osuus 0,95 %, alueyhdistyksen osuus 0,03 % (tässä on huomattava se, että alueyhdistyksen osuus on aiemmin ollut 0,02 %, mutta useita vuosia sitten tapahtunut korotus on jäänyt päivittämättä paikallisyhdistyksen asiakirjoissa, pidätys on kuitenkin tehty oikein) ja alueyhdistyksen osuus 0,19 %. Lisäksi varhaiskasvatuksen opettajilla VOL:n osuus 0,16 %. Näin jäsenmaksujen suuruus on ollut vuonna 2021 ysi-opettajilla 1,17 % ja vaka-opettajilla 1,33 % bruttopalkasta.

Hallituksen tekemän esityksen jälkeen on tullut ilmi, että on OAJ päättänyt laskea omaa osuuttaan vuodelle 2022 0,95 %:stä 0,8 %:aan. Edellä mainitulla perusteella päätettiin, että jäsenmaksujen suuruus vuonna 2022 on ysi-opettajien kohdalla 1,02 % ja vaka-opettajien kohdalla 1,18 % bruttopalkasta. Paikallisyhdistyksen osuus on edelleen 0,19 %, ja kantotapa on keskitetty.

1. Yhdistyksen talousarvion hyväksyminen vuodelle 2022

Esitys: Hyväksytään hallituksen esittämä talousarvio vuodelle 2022.

Päätös: Saara Vierimaa esitteli talousarviota vuodelle 2022, joka hyväksyttiin esityksen mukaisesti. Talousarvio on pöytäkirjan liitteenä 3.

1. Hallituksen jäsenten ja varajäsenten valitseminen seuraavaksi kahdeksi kalenterivuodeksi

Esitys: Hallituksessa jatkavat seuraavat jäsenet/varajäsenet vuoden 2022 loppuun saakka:

Minttu Isoaho / Juulia Raivio

Jaakko Heikkilä / Jouni Toikkanen

Kirsi Haakana / Leena Kuhalampi

Eija Seppänen / Päivi Bergqvist

Milla Tuikka / Sanna Saranpää

Lisäksi Marianne Ekmanin jäädessä pois hallituksesta (11.10.2021 alkaen), valitaan tilalle aiemmin varajäsenenä toiminut Terhi Lammi.

Erovuorossa olleiden hallituksen jäsenten tilalle valitaan seuraavat jäsenet /varajäsenet vuoden 2023 loppuun saakka:

Saara Vierimaa / Markku Yli-Tuina -> Saara Vierimaa / Markku Yli-Tuina

Markku Jaakkola / Anne Palo -> Markku Jaakkola / Kaisa Nyrhilä

Jaana Kiminkinen / Arto Hämäläinen -> Jaana Kiminkinen / Arto Hämäläinen

Jaana Uuksulainen / Petteri Tolmunen -> Jaana Uuksulainen / Petteri Tolmunen

Kirsi Varis / Kirsi Joska -> Kirsi Varis / Kirsi Joska

Satu Laitinen / Katja Koskinen -> Satu Laitinen/ Seija Lehtikangas-Norrbacka

Päätös: Esityksen mukaisesti.

1. Edustajan ja varaedustajan valitseminen OAJ Keski-Suomen kokouksiin seuraavaksi kalenterivuodeksi

Esitys: Hallitus esittää keskuudestaan edustajat OAJ Keski-Suomen kokouksiin. Hallituksen jäsenet valitaan OAJ Keski-Suomen vuosikokouksessa.

Päätös: Esityksen mukaisesti.

1. Kahden toiminnantarkastajan ja kahden varatoiminnantarkastajan valitseminen vuodelle 2022.

Esitys: Toiminnantarkastajiksi Jari Inkilä ja Kai Leikola sekä varatoiminnantarkastajiksi Veijo Mononen ja Anssi Nieminen.

Päätös: Esityksen mukaisesti.

1. Yhdistyksen koollekutsumistapa

Esitys: Yhdistyksen varsinaisia kokouksia pidetään vuosittain kaksi, kevätkokous maalis-huhtikuussa ja syyskokous loka-marraskuussa. Yhdistyksen kokoukset kutsuu koolle hallitus.

Päätös: Esityksen mukaisesti.

1. Muut asiat

Uusi hallitus kokoontuu ensimmäisen kerran ti 18.1.2022 klo 16.30. Paikkana Sarahovi.

1. Kokouksen päättäminen

Puheenjohtaja päätti kokouksen klo 19.08.

Leevi Napari Kirsi Haakana

Puheenjohtaja Sihteeri

Olemme lukeneet pöytäkirjan ja todenneet sen kokouksen kulkua vastaavaksi.

Kaisa Nyrhilä Jouni Toikkanen

Pöytäkirjantarkastaja Pöytäkirjantarkastaja